**OBRAZLOŽENJE PRORAČUNA**

**OPĆINE ZRINSKI TOPOLOVAC**

**ZA 2024. I PROJEKCIJA ZA 2025. I 2026. GODINU**

**PRAVNI OSNOV**

Odredbama članka 42. Zakona o proračunu („Narodne novine“, broj 144/21), predstavničko tijelo donosi proračun na razini skupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do kraja tekuće godine, i to u roku koji omogućuje primjenu proračuna s 1. siječnjem godine za koju se donosi proračun. Izmjene i dopune proračuna provode se po postupku za donošenje proračuna i projekcija.

Proračun Općine Zrinski Topolovac za 2024. godinu donosi se na temelju Zakona o proračunu, Smjernica i uputa Ministarstva financija za izradu proračuna jedinica lokalne i područne (regionalne) samouprave te pregleda prihoda i rashoda temeljenih na izvršenju Proračuna za 2023. godinu. Proračunom se omogućava financiranje poslova, funkcija i programa općinskih tijela u cilju ostvarivanja javnih potreba i prava građana koje se temeljem posebnih zakona i drugih propisa financiraju iz javnih prihoda, odnosno iz proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir što znači da se proračun planira za 2024. godinu i projekcije za 2025. i 2026. godinu. Proračun se također po Zakonu radi na manje detaljnoj razini ekonomske klasifikacije, odnosno skupine (druga razina proračunskog plana). Polazišna osnova za izradu prijedloga proračuna za naredno razdoblje je racionalna potrošnja i štednja, osiguranje iste ili veće razine stečenih prava za socijalno ugrožene kategorije i usklađivanje realizacije investicijskih projekata sa proračunskim mogućnostima. Prioriteti financiranja javnih rashoda i izdataka prema kojima je izrađen Proračun Općine Zrinski Topolovac su da se i u vrijeme otežanih uvjeta financiranja osigura postizanje trajnog cilja, a to je poboljšanje kvalitete življenja te kvalitetniji i ravnomjerniji razvoj Općine.

Proračun se sastoji od općeg i posebnog dijela proračuna. Opći dio proračuna čini račun prihoda i rashoda, prihodi i rashodi po izvorima financiranja i rashodi po funkcijskoj klasifikaciji. Posebni dio proračuna sastoji se od plana rashoda i izdataka koji su iskazani po vrstama, raspoređeni u programe koji se sastoje od aktivnosti i projekata. Rashodi su iskazani prema ekonomskoj i funkcijskoj klasifikaciji te izvorima financiranja. Proračun mora biti uravnotežen što znači da ukupni prihodi i primici moraju pokrivati ukupne rashode i izdatke. Proračun za 2024. godinu planiran je u iznosu 1.723.904,00 EUR.

**OPĆI DIO**

**PRIHODI**

Prilikom planiranja prihoda uzeta je u obzir realizacija istih u 2022. i 2023. godini, te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. Pomoći iz državnog proračuna i institucija te tijela EU planirane su temeljem Državnog proračuna (kompenzacijske mjere), potpisanih Ugovora o sufinanciranju projekata, prijavnih obrazaca projekta, te očekivanih natječaja.

Prihodi proračuna prikazani su u općem dijelu proračuna, a dijele se na prihode poslovanja, prihode od prodaje nefinancijske imovine i primitke od financijske imovine i zaduživanja.

Tablica prihoda i primitaka:

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
| **Konto** | **Opis** |  |  | **Izvorni plan**  **2024.** | **Udio** |
| 1 | 2 |  |  | 3 | 4 |
|  | **UKUPNO PRIHODI** |  |  | **1.723.904** |  |
| **6** | **Prihodi poslovanja** |  |  | **1.573.084** | **91,25%** |
| **61** | **Prihodi od poreza** |  |  | **70.200** | **4,07%** |
| **63** | **Pomoći iz inozemstva i od subjekata unutar općeg proračuna** | | | **1.443.834** | **83,75%** |
| **64** | **Prihodi od imovine** |  |  | **35.100** | **2,04%** |
| **65** | **Prihodi od upravnih i administrativnih pristojbi, pristojbi po po** | | | **23.950** | **1,39%** |
| **66** | **Prihodi od prodaje proizvoda i robe te pruženih usluga i prihodi** | | | **-** | **0** |
| **7** | **Prihodi od prodaje nefinancijske imovine** | | | **200** | **0,012%** |
| **72** | **Prihodi od prodaje proizvedene dugotrajne imovine** | | | **200** | **0,012%** |
| **8** | **Primici od financijske imovine i zaduživanja** | | | **150.620** | **8,74%** |
| **81** | **Povrat pozajmice DVD Zrinski Topolovac** | | | **150.620** | **8,74%** |
|  |  |  |  |  |  |

|  |
| --- |
|  |

Tablica prihoda po izvorima:

|  |  |  |  |  |  |
| --- | --- | --- | --- | --- | --- |
| **Izvor** | **Opis** | | | **Izvorni plan 2024.** |  |
| 1 | 2 | | | 3 |  |
|  | **UKUPNO PRIHODI** | | | **1.723.904** |  |
| **1** | **Opći prihodi i primici** | | | **70.200** |  |
| 11 | Opći prihodi i primici | | | 70.200 |  |
| **3** | **Vlastiti prihodi** | | | **186.020** |  |
| 31 | Vlastiti prihodi | | | 151.020 |  |
| 311 | Prihod od najma poslovnog prostora | | | 35.000 |  |
| 312 | Prihod od najma opreme | | | - |  |
| 313 | Prihod od iznajmljivanja domova | | | - |  |
| **4** | **Prihodi za posebne namjene** | | | **23.850** |  |
| 431 | Prihod od koncesija | | | - |  |
| 438 | Grobna naknada, grobno mjesto i koriš.mrtvačnice | | | - |  |
| 440 | Vodni doprinos | | | 50 |  |
| 441 | Šumski doprinos | | | 10.000 |  |
| 442 | Komunalni doprinos | | | 500 |  |
| 443 | Komunalna naknada | | | 13.300 |  |
| **5** | **Pomoći** | | | **1.443.834** |  |
| 511 | Pomoć EU mjesto za ispraćaj Gornji Križ | | | 20.000 |  |
| 512 | Pomoć EU izgradnja vrtića | | | 320.483 |  |
| 52 | Ostale pomoći - kapitalne pomoći | | | 630.000 |  |
| 521 | Ostale pomoći iz državnog proračuna | | | 84.000 |  |
| 523 | Pomoći - sredstva fiskalnog izravnanja | | | 290.351 |  |
| 561 | Europski socijalni fond projekt Zaželi | | | 99.000 |  |
|  |  |  |  |  |  |

|  |
| --- |
|  |

1. **OPĆI DIO PRORAČUNA ZA 2024. GODINU**
2. **RAČUN PRIHODA I RASHODA**
   1. **PRIHODI PRORAČUNA**

1.1.2. Prihodi (skupina 6 + skupina 7)

**Porezni prihodi** planirani su u Proračunu Općine Zrinski Topolovac s 70.200,00 € za 2024. godinu, a značajan udio predstavlja prihod od poreza i prireza na dohodak.

**Prihodi od pomoći iz inozemstva i od subjekata unutar općeg proračuna** povećani suu odnosu na prethodnu godinu, a planirani su u iznosu **1.443.834** €, a sastoje se od kapitalnih pomoći iz državnog proračuna u iznosu od 630.000,00 eura. Sredstva fiskalnog izravnanja predviđena su u iznosu od 290.351,00 eura. Tekuće pomoći temeljem prijenosa EU sredstava planirane su za izgradnju mjesta za ispraćaj u Gornjem Križu sa 20.000,00 eura, izgradnju vrtića sa 320.483,00 eura, a Projekt Zaželi sa 99.000,00 eura.

**Prihodi od imovine** planirani su s 35.100,00 €, a čine ih najvećim dijelom prihodi od zakupa i iznajmljivanja imovine, odnosno poslovnih prostora, te stanova.

**Prihodi od upravnih i administrativnih pristojbi, pristojbi po posebnim propisima**  planirani su za 2024. godinu sa 23.950,00 €. U ovu skupinu spadaju prihodi tj naknade utvrđene općinskim odlukama, kao što je vodni doprinos 50,00 eura, šumski doprinos u iznosu 10.000,00 eura, komunalni doprinos od 500,00 eura i komunalna naknada u iznosu od 13.300,00 eura.

**Prihodi od prodaje nefinancijske imovine** planirani su sa 200,00 €, a plan za 2024. godinu odnosi se na prihode od prodaje stana sa stanarskim pravom.

**Prihod od povrata pozajmice** DVD Zrinski Topolovac planirani su u iznosu 150.620,00 €.

* 1. **RASHODI PRORAČUNA**

Ukupni rashodi i izdaci Proračuna za 2024. godinu predlažu se u iznosu od 1.723.904,00 EUR, a uključuju rashode od poslovanja u iznosu od 396.425,00 EUR, rashode za nabavu nefinancijske imovine u iznosu od 1.327.479,00 EUR.

Rashode poslovanja čine rashodi za zaposlene, materijalni rashodi, financijski rashodi, subvencije, pomoći i ostali rashodi, u rashode za nabavu nefinancijske imovine spadaju rashodi za nabavu materijalne imovine i rashodi za nabavu proizvedene dugotrajne imovine.

Prema Zakonu o proračunu rashodi su iskazani i po funkcijskoj klasifikaciji.

Tablica: Rashodi i izdaci:

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
| **Konto** | **Opis** |  |  | **Izvorni plan**  **2024.** | **Udio** |
| 1 | 2 |  |  | 3 | 4 |
|  | **UKUPNO RASHODI** |  |  | **1.723.904** |  |
| **3** | **Rashodi poslovanja** |  |  | **396.425** | **23,00%** |
| **31** | **Rashodi za zaposlene** |  |  | **127.000** | **7,37%** |
| **32** | **Materijalni rashodi** |  |  | **167.865** | **9,74%** |
| **34** | **Financijski rashodi** |  |  | **4.000** | **0,23%** |
| **35** | **Subvencije** |  |  | **5.000** | **0,29%** |
| **37** | **Naknade građanima i kućanstvima na temelju osiguranja i druge nak** | | | **12.000** | **0,70%** |
| **38** | **Ostali rashodi** |  |  | **80.560** | **4,67%** |
| **4** | **Rashodi za nabavu nefinancijske imovine** | | | **1.327.479** | **77,00%** |
| **41** | **Rashodi za nabavu neproizvedene dugotrajne imovine** | | | **13.270** | **0,77%** |
| **42** | **Rashodi za nabavu proizvedene dugotrajne imovine** | | | **1.314.209** | **76,23%** |
| **5** | **Izdaci za financijsku imovinu i otplate zajmova** | | | **-** |  |
| **54** | **Otplata glavnice primljenih kredita** |  |  | **-** | **0** |

|  |  |
| --- | --- |
|  |  |

**POSEBNI DIO**

U posebnom dijelu proračuna rashodi su iskazani po organizacijskoj i ekonomskoj klasifikaciji te su raspoređeni po projektima i aktivnostima. Proračun se sastoji od dva razdjela, i to razdjel 001 Predstavnička i izvršna tijela, razdjel 002 Jedinstveni upravni odjel. Razdjeli su podijeljeni na glave. Razdjel 001 ima Glavu 00101 Općinsko vijeće i Glavu 00102 Općinski načelnik. Razdjel 002, Jedinstveni upravni odjel, sastoji se od osam glava, a to su: Redovna djelatnost JU odjela, Komunalna infrastruktura, Poljoprivreda, Predškolski i školski odgoj, Vatrogastvo, civilna zaštita i HGSS, Programska djelatnost socijalne skrbi, Kultura i razvoj zajednice i Sport.

**GLAVA 00101 - Općinsko vijeće,** odnosi se na troškove Općinskog vijeća.

**Aktivnost: Objava akata**- Općinsko vijeće predstavlja predstavničko tijelo građana, i kao takvo ono donosi akte iz svoje nadležnosti, kao što su Statut Općine Zrinski Topolovac, Proračun, odluke, zaključke i ostale opće akte iz samoupravnog djelokruga općine, te odlučuje o drugim pitanjima utvrđenim zakonom i Statutom Općine. S obzirom da su se vijećnici Općine Zrinski Topolovac odrekli vijećničke naknade u korist darova za djecu, u ovoj aktivnosti nema predviđenih stavki u proračunu.

**Aktivnost: Tekuća donacija političkim strankama** – U ovoj aktivnosti planirana su sredstva za političke stranke zastupljene u Vijeću Općine Zrinski Topolovac na temelju Zakona o financiranju političkih aktivnosti i izborne promidžbe, u iznosu od 1.000,00 EUR.

**GLAVA 00102 Općinski načelnik.**

**Aktivnost: Izdaci za informiranje** – Općinska načelnica nositeljica je izvršne vlasti i predstavlja Općinu. Obavlja poslove propisane Zakonom o područjima lokalne i područne samouprave te Statutom Općine Zrinski Topolovac. U ovoj aktivnosti su iskazani troškovi informiranja javnosti o radovima, projektima i događanjima na području Općine, u iznosu od 10.000,00 EUR.

**Aktivnost: Odvjetničke usluge** – Odnosi se na troškove općinskog odvjetnika u iznosu od 7.000,00 EUR.

**Aktivnost: Reprezentacija** – Odnosi se na troškove vezane uz suradnju s poslovnim partnerima Općine u iznosu od 200,00 EUR.

**GLAVA 00201 - Redovna djelatnost JU odjela.**

**PROGRAM 1003 - Redovna djelatnost JU odjela** – Cilj ovog programa je djelotvoran rad jedinstvenog upravnog odjela, upravljanje radom općine te efikasno raspolaganje općinskim sredstvima. Jedinstveni upravi odjel uključuje računovodstveno knjigovodstvene i financijske poslove, proračunsko računovodstvo, prijem i otpremu pošte, urudžbiranje predmeta u urudžbenom zapisniku, uredsko poslovanje, arhiviranje predmeta, izradu akata, poslove vezane uz rad općinskog vijeća, pripremu i objavu Službenog glasnika, dokumentacije vezane uz projekte i naplatu komunalne naknade.

Iznos predviđen u ovom programu je 153.600,00 EUR. Odnosi se na troškove zaposlenika u općini, kao što su plaće, doprinosi, putni troškove, službena putovanja, seminari i edukacije, potrošni uredski materijal, izdaci za energente, telefon i održavanje računalne opreme i programa, odvoz otpada, usluge platnog prometa i agencija te od ove godine i uvođenja digitalnog uredskog poslovanja sukladno novoj Uredbi o uredskom poslovanju iz 2022. godine. Jedinstveni upravni odjel trenutno ima jednu zaposlenu osobu na mjestu pročelnika. Ugovorom o djelu općina ima zaposlenog vanjskog suradnika za računovodstvo i financije.

**PROGRAM 1004 –**

**Aktivnost - Komunalna djelatnost** - Cilj ovog programa je održavanje nerazvrstanih cesta, putova, zimska služba, oprema za održavanje i zaštitu, održavanje i uređenje općinskih groblja, vage na sajmištu.

Aktivnost- Sigurnost u prometu – odnosi se na održavanje cesta i sigurnost na prometnicama.

Iznos predviđen u ovom programu je 14.000,00 EUR.

**PROGRAM 1010 - Upravljanje imovinom**, koji sadrži dvije aktivnosti:

**Aktivnost: Nabava zemljišta** u iznosu od 13.270,00 EUR.

**Aktivnost: Solarna elektrana-** cilj ove aktivnosti je ulaganje u zelenu energiju i korištenje obnovljivih izvora energije, čime bi se ujedno smanjili troškovi za energente, sa iznosom 13.270,00 EUR.

**PROGRAM 1011 – Održavanje objekata i uređaja komunalne infrastrukture-** planirano je u iznosu od 701.910,00 eura, a obuhvaća ove aktivnost:

**Aktivnost: Izdaci za javnu rasvjetu** u iznosu od 17.000,00 EUR, obuhvaća troškove javne rasvjete, održavanja i popravaka rasvjetnih tijela, te modernizaciju dotrajale javne rasvjete po svim naseljima i zamjene sa modernim štednim rasvjetnim tijelima.

Iznos je smanjen u usporedbi s prethodnom godinom jer je dio rasvjetnih tijela zamijenjen i smanjeni su troškovi javne rasvjete.

**Aktivnost: Izdaci za uređenje građevinskih objekata**- predviđeni iznos je 6.635,00 EUR.

**Aktivnost: Modernizacija cesta** – kroz ovu aktivnost planirana je daljnja modernizacija i asfaltiranje sokaka i nerazvrstanih cesta kroz naselja Općine Zrinski Topolovac, s ciljem omogućavanja osnovne komunalne infrastrukture za sve stanovnike općine, kao i bolju prometnu povezanost sa susjednim općinama. Ove godine planira se provedba projekta modernizacije ceste Križ Gornji- Jakopovac ukupne duljine oko 3,5 km. Iznos ove aktivnosti je 600.000,00 EUR.

**Aktivnost:** **Sufinanciranje rekonstrukcije škole u Jakopovcu** – predviđeno je u iznosu 6.635,00 EUR, a odnosi se na obnovu i rekonstrukciju škole u Jakopovcu u skladu s njihovim potrebama.

**Aktivnost: Uređenje prostora ispred doma** – S obzirom da tijekom 2023. godine nije bilo natječaja kroz koji bi se proveo ovaj projekt, ove godine planirani je iznos od 66.360,00 EUR, za uređenje prilaza i vanjskog okoliša Društvenog doma.

Planirano je uređenje zelene površine, hortikulturalni radovi, popločavanje i uređenje prilaza i stepenica i vanjska rasvjeta, čime bi se uljepšao izgled samog centra mjesta.

**Aktivnost:** **Uređenje domova u Jakopovcu i Gornjem Križu** – kroz ovu aktivnost predviđeno je 1.300,00 EUR, za daljnja uređenja društvenih domova u naseljima Jakopovac i Križ Gornji.

**Aktivnost:** **Uređenje igrališta na Jerešinu** – kroz ovu aktivnost predviđeno je 3.980, 00 EUR. Tijekom 2023. godine uređeno je igralište u naselju Križ Gornji, te je plan nastaviti s izgradnjom igrališta u svim naseljima. Na brdu Jerešin uređena je poučna šumska staza, te je plan daljnje ulaganje u sadržaje na toj lokaciji. Uređenje dječjeg igrališta za cilj ima povećanje broja djece, mladih i obitelji koji bi boravili u prirodi i na otvorenom.

**PROGRAM 1012** **– Izgradnja objekata i uređaja komunalne infrastrukture** – cilj ovog programa je poboljšanje uvjeta života stanovnika općine i izgradnja komunalne infrastrukture,

Iznos predviđen za 2024. godinu je 577.424,00 eura, a provodi se kroz sljedeće aktivnosti:

**Aktivnost:** **Projektna dokumentacija uređenje groblja i izgradnja mrtvačnice** – kroz ovu aktivnost predviđeno je 165.000,00 EUR, za III. fazu projekta izgradnje mrtvačnice u Zrinskom Topolovcu.

**Aktivnost:** **Projektna dokumentacija odvodnja i vodoopskrba** – sa iznosom od 25.961,00 EUR, općina planira sudjelovati u dugo očekivanom projektu izgradnje vodovoda na području općine Zrinski Topolovac.

**Aktivnost:** **Izgradnja vrtića** – ovaj projekt je u 100% iznosu financiran od Agencije za plaćanje u poljoprivredi, ribarstvu i ruralnom razvoju. Vrtić je u fazi izgradnje i u prvoj polovici 2024. godine bi trebao biti u funkciji i početi s radom. Iznos ulaganja za ovu godinu iznosi 320.463,00 EUR.

**Aktivnost:** **Izgradnja nogostupa** – Tijekom 2023. godine izgrađen je prvi nogostup u centru Zrinskog Topolovca, na potezu od škole do crkve sv. Mihaela. Ove godine je u planu izgradnja nogostupa na drugu stranu, a predviđeni iznos projekta je 66.000,00 EUR.

**PROGRAM 1019** - **Program zaštite i zbrinjavanja životinja** – cilj ovog programa je zbrinjavanje napuštenih pasa u Skloništu za životinje Severin, a provodi se kroz Aktivnost – Veterinarske usluge, za koje je u ovoj godini predviđeno 6.000,00 EUR.

**GLAVA 002002 – Komunalna infrastruktura**

**PROGRAM 1004 – Komunalna djelatnost** – cilj ovog programa je zadovoljavanje komunalnih potreba mještana i podizanje kvalitete života u općini, u skladu sa Zakonom o komunalnom gospodarstvu, Zakonu o grobljima i Zakonu o lokalnoj i područnoj (regionalnoj) samoupravi, te je u njemu planirano 34.000,00 eura za 2024. godinu.

**Aktivnost - Održavanje 3 groblja** – kroz ovu aktivnost provodi se uređenje i košnja zelenih površina na grobljima, odvoz smeća i tekući popravci. Planirani iznos sredstava je 2.500,00 EUR.

**Aktivnost – Održavanje vage na sajmištu** – kroz ovu aktivnost predviđeno je 200,00 EUR za tekuće održavanje stočne vage na sajmištu.

**Aktivnost – Održavanje lokalnih cesta** – u ovoj aktivnosti predviđeno je 30.000,00 EUR za održavanje nerazvrstanih cesta, nasipavanje gornjeg sloja neasfaltiranih cesta, održavanje graba i kanala i postavljanje vertikalne i horizontalne signalizacije.

**Aktivnost – Održavanje lokalnih cesta – zimska služba** – odnosi se na troškove čišćenja snijega i sipanje soli i sipine protiv leda na cestama. Predviđeni iznos je 1.300,00 EUR.

**PROGRAM 1011 – Održavanje objekata i uređaja komunalne infrastrukture**, u kojem se nalazi aktivnost – tekuće održavanje građevinskih objekata. Kroz ovu aktivnost provodi se tekuće održavanje građevinskih objekata na području općine, a predviđeni iznos je 1.300,00 EUR.

**GLAVA 00203 – Poljoprivreda**

**PROGRAM 1005 – Poljoprivreda**

**Aktivnost – Subvencija poljoprivrednika ( veterinarske usluge )** – predviđeno je 5.000,00 EUR. Općina Zrinski Topolovac od 2023. godine sufinancira troškove osjemenjivanja krava u iznosu od 13,27 EUR po svakoj kravi, i broj računa koji se predaje nije više ograničen na 10 komada, a ovom subvencijom podupire se opstanak govedarstva na području općine.

**GLAVA 00204 – Predškolski i školski odgoj**

**PROGRAM 1013 – Program predškolskog odgoja** – cilj ovog programa je poboljšanje predškolskog obrazovanja na području općine, te uključivanje što većeg broja djece u Malu školu.

**Aktivnost – Tekuća donacija Osnovna škola – mala škola** – odnosi se na financiranje plaća i doprinosa učitelja koji provode program Male škole u iznosu od 1.500,00 EUR.

**PROGRAM 1014 – Javne potrebe u školstvu** – cilj ovog programa je pomaganje školama na našem području, osiguravanjem što boljih uvjeta te zadovoljavanjem potreba nastavnika i djece.

**Aktivnost – Tekuća donacija Osnovna škola – pod. škola** – kroz ovu aktivnost provodi se, u suradnji s osobljem područne škole, nabava pribora, opreme i školskog inventara za kojim se ukaže potreba. Predviđeni iznos za ovu godinu je 4.000,00 EUR.

**Aktivnost – Sufinanciranje cijene prijevoza** – sredstva su planirana u iznosu od 6.640,00 EUR, a Općina ovim iznosom sufinancira cijenu mjesečne đačke karte, učenicima srednjih škola koji su putnici.

**Aktivnost – Stipendije** – u planu je 10.000,00 EUR za stipendiranje studenata s područja Općine s 50 eura mjesečno, a od 2023. godine sufinanciraju se i svi srednjoškolci s područja Općine Zrinski Topolovac s 30 eura mjesečno.

**GLAVA 00205 – Vatrogastvo, civilna zaštita i HGSS**

**PROGRAM 1007 Zaštita od požara, civilna zaštita i HGSS** – Prema Zakonu o lokalnoj i područnoj (regionalnoj) samoupravi, Zakona o vatrogastvu i Zakona o sustavu civilne zaštite dužni smo osigurati sredstva za provođenje mjera zaštite od požara, civilnu zaštitu i HGSS. Cilj ovog programa je zaštita stanovništva od svih vrsta ugroza, kao što su požari, poplave, potresi, kroz ulaganja u rad Dobrovoljnog vatrogasnog društva Zrinski Topolovac, Stožera civilne zaštite i rada HGSS-a, u planiranom iznosu od 15.000,00 EUR.

**GLAVA 00206 – Programska djelatnost socijalne skrbi**

**Program 1008 Program socijalne skrbi i novčanih pomoći** ima za cilj povećanje nataliteta i ostanak mladih obitelji u ruralnim područjima, a podijeljen je na dvije aktivnosti:

**Aktivnost: Naknade za novorođenčad** u iznosu od 2.000,00 EUR , kao nastavak pronatalitetne mjere koju Općina provodi od 2023. godine, u jednakom iznosu od 265,00 EUR za svako novorođeno dijete u Općini.

**Aktivnost: Naknada za prvu nekretninu** predviđena je kao još jedna mjera poticanja ostanka mladih obitelji na prostoru općine. U iznosu od 3.318,00 EUR sufinancirati će se kupovina i građenje prve nekretnine u naseljima Općine Zrinski Topolovac, korisnicima poticaja koji nemaju sami, ili članovi njegovih užih obitelji  nemaju u vlasništvu stan, kuću, kuću za odmor ili sličan objekt pogodan za stanovanje u tuzemstvu i inozemstvu.

**PROGRAM 1017 – Program Zaželi više** – sredstva su planirana u iznosu 84.365,00 EUR, za plaće, zakonski propisane poreze i doprinose te ostale materijalne rashode za provođenje projekta.

**PROGRAM 1018 – Program humanitarnih udruga** – iznos od 1.300,00 EUR odnosi se na tekuću donaciju Crvenom križu.

**GLAVA 00207 – Kultura i razvoj zajednice**

**PROGRAM 1015 – Program za kulturu i razvoj zajednice** – predviđen je u iznosu od 37.260,00 EUR, za provođenje aktivnosti kojima se potiče djelovanje općinskih udruga čiji je rad vezan uz kulturu, tradiciju i razvoj zajednice i potpora crkvama i vjerskim aktivnostima na području općine. Kroz ovaj program financira se i održavanje scenskog prikaza Babotučka vojna, iznosom od 10.000,00 eura.

**GLAVA – 00208 – Sport**

**PROGRAM 1016 – Promicanje sporta,**

**Aktivnost – Tekuća donacija sportskim društvima** – kroz ovu aktivnost podupire se rad sportskih društava s područja Općine, kao što su Šahovski klub Ivan Dvoržak, koji svake godine postiže znatne uspjehe, Konjički klub Zrinski i NK Zrinski koji je tijekom 2023. godine prešao u višu ligu. Planirani iznos za ovu godinu je 15.000,00 EUR.